recursal/SuperWikiNEXT-32B huggingface dataset:
நாற்புரதக்கூறு (உதாரணமாக, வாலின்-கிளைசின்-செரைன்-அலனைன்) **பச்சை** அமினோ முனையையும் (**வாலின்**), **நீலம்** கார்பாக்சில் முனையையும் (**அலனைன்**) குறிக்கின்றன.
**புரதக்கூறுகள்** (Peptides) என்பவை அமினோ அமில ஒருமங்களின் குறுந்தொடர்களாகும். இவை புரதக்கூற்று (அமைன்) பிணைப்புகளைக் (ஒரு அமினோ அமிலத்தின் கார்பாக்சில் தொகுதியானது, இன்னொரு அமினோ அமிலத்தின் அமினோ தொகுதியுடன் இணைந்த சகப்பிணைப்பு) கொண்டவையாகும். புரதங்களிலிருந்து, புரதக்கூறுகள் அளவின் அடிப்படையில் வேறுபடுத்தப்படுகின்றன. ஒற்றைப் புரதக்கூற்று பிணைப்பைக் கொண்ட இரு அமினோ அமிலங்களாலான இருபுரதக்கூறுகளே மீச்சிறு புரதக்கூறுகளாகும். இவற்றையடுத்து முப்புரதக்கூறுகள், நாற்புரதக்கூறுகள், பல்புரதக்கூறுகள் என உள்ளன. பல்புரதக்கூறானது, ஒரு நீளமான, கிளைத் தொடரிகளற்ற, புரதக்கூற்று தொடரியாகும்.

| * பா
* உ
* தொ
20 அமினோ அமிலங்கள் |
| --- |
| பொதுத் தலைப்புகள் | புரதம் **·** 
புரதக்கூறு **·** 
மரபுக்குறியீடு **·**  |  |
| பண்புகளின் அடிப்படையில் | 

|  |  |
| --- | --- |
| கொழுப்பார்ந்தவை | கிளைத்தொடரி அமினோ அமிலங்கள்: **·** 
(வாலின் **·** 
ஐசோலியூசின் **·** 
லியூசின்) **·** 
மெத்தியோனின் **·** 
அலனைன் **·** 
புரோலின் **·** 
கிளைசின் **·**  |
| நறுமணமுள்ளவை | பினைல்அலனின் **·** 
டைரோசின் **·** 
டிரிப்டோபான் **·** 
ஹிஸ்டிடின் **·**  |
| மின் முனைவற்றது | அஸ்பரஜின் **·** 
குளூட்டமின் **·** 
செரைன் **·** 
திரியோனின் **·**  |
| நேர்மின்மம் (p*K*a) | லைசின் (≈10.8) **·** 
ஆர்ஜினின் (≈12.5) **·** 
ஹிஸ்டிடின் (≈6.1) **·**  |
| எதிர்மின்மம் (p*K*a) | அஸ்பார்டிக் அமிலம் (≈3.9) **·** 
குளூட்டாமிக் காடி (≈4.1) **·** 
சிஸ்டீன் (≈8.3) **·** 
டைரோசின் (≈10.1) **·**  |

 |
| பிற வகைகள் | இன்றியமையா அமினோ அமிலங்கள் **·** 
கீட்டோனாக்க அமினோ அமிலங்கள் **·** 
சர்க்கரையாக்க அமினோ அமிலங்கள் **·**  |
**புரத நைத்திரசன் அலகு** (*Protein nitrogen unit*) ஒவ்வாமை தோல் சோதனைகளில் பயன்படுத்தப்படும் சேர்மங்களின் ஆற்றலை அளவிடுகிறது. அளவிடப்படும் ஆற்றலின் அலகு 0.01 மீநுண்கிராம் பாசுப்போதங்குசிடிக் அமிலம் வீழ்படிவாக்கும் புரத நைத்திரசன் அளவுக்கு சமமானதாகும். ஆற்றல் அளவீடுகள் அளவீட்டு நுட்பத்தைப் பொறுத்ததாகும். எனவே வெவ்வேறு உற்பத்தியாளர்களின் முடிவுகளை நம்பத்தகுந்த வகையில் ஒப்பிட முடியாது. இதன் விளைவாக புரத நைத்திரசன் அலகுகள் உயிர் சமத்துவ ஒவ்வாமை அலகுகளாக மாற்றப்படுகின்றன. நிலையான ஆற்றல் குறிக்கும் தயாரிப்புகளைப் பயன்படுத்தி தோல் சோதனை மூலம் இவை அளவிடப்படுகின்றன.

மேற்கோள்கள்
-----------

1. ↑   May, JC; Sih, JT; Best, J; Douglas, G; Rancour, JM; Renker, HR; Spingola, F; Van Daele, L *et al*. (November 1981). "Protein nitrogen unit precipitation procedure for allergenic extracts: collaborative study". *J Assoc off Anal Chem* **64** (6): 1435–8. பப்மெட்:7309663.  Site is an abstract provided by PubMed
2. ↑   Ross, Rowlett (2002). "P". *How Many? A Dictionary of Units of Measurement*. University of North Carolina at Chapel Hill. 2009-02-05 அன்று பார்க்கப்பட்டது.
**அனானி** (*Anonymous*) என்பது பரவலாக பன்னாட்டளவில் செயல்படும் கொந்து செயற்பாட்டாளர் குழு ஆகும். இது பல்வேறு அரசாங்கங்கள், அரசு நிறுவனங்கள் மற்றும் அரசு முகமைகள்,  கூட்டு நிறுவனங்கள் மற்றும் சர்ச் ஆஃப் செயிண்டாலஜி[*தெளிவுபடுத்துக*] ஆகியவற்றிற்கு எதிராக இணையத்தில் நடத்திய சேவை மறுப்புத் தாக்குதல்களுக்காக பரவலாக அறியப்படுகிறது.

அனானி 4சான் (4chan) படச்சுருள் மூலமாக 2003  இல் தொடங்கப்பட்டது.  பல இயங்கலை மற்றும் முடக்கலை சமூகப் பயனர் கருத்துடன் எண்ணியலில் உலகளாவிய மூளையாக  இயங்கும் ஒரு குழுவாகும். அனானி உறுப்பினர்கள் கிராஃபிக்[*தெளிவுபடுத்துக*] நாவல் மற்றும் படமான வீ ஃபோர் வென்டேட்டாவில்  சித்தரிக்கப்பட்ட பாணியிலான கய் ஃபாக்கெஸ்[*தெளிவுபடுத்துக*] முகமூடி அணிந்ததவர்களாக பொதுமக்களிடையை தங்களைக் காட்டிக்கொள்கின்றனர். பெரும்பாலும் இது மாறுவதில்லை, கூட்டங்களில் சிலர் நன்கு அறியப்பட்ட முகமூடியைப் பயன்படுத்தாமல் தங்கள் முகத்தை மறைக்க விரும்புகிறார்கள்.

அதன் துவக்க வடிவில், பரவலான ஒரு இயங்கலை சமூகமாக, ஒருங்கிணைந்த முறையில் செயல்படுவதன் மூலம், அவை பொதுவாக ஒப்புக் கொண்ட தமது குறிக்கோளை நோக்கிய செயல்பாட்டைக் கொண்ட இது பெரும்பாலும் "எல்ஓஎல்" என்று குறிப்பிடப்படுகிறது.

### மேற்கோள்கள்

1. ↑  "Anonymous Official".
2. ↑  Landers, Chris (ஏப்ரல் 2, 2008). "Serious Business: Anonymous Takes On Scientology (and Doesn't Afraid of Anything)". Baltimore City Paper. June 8, 2008 அன்று மூலம் பரணிடப்பட்டது. July 3, 2008 அன்று பார்க்கப்பட்டது.
3. ↑  Oltsik, Jon (December 3, 2013). "Edward Snowden Beyond Data Security". Network World.. பார்த்த நாள்: December 4, 2013.
4. ↑  Waites, Rosie (October 20, 2011). "V for Vendetta masks: Who". BBC News.. பார்த்த நாள்: October 20, 2011.
**கே.ஜி.ஐ.எஸ்.எல். இன்ஸ்டிடியூட் ஆப் டெக்னாலஜி** ( **KGiSL Institute of Technology** ),  என்பது தமிழ்நாட்டின், கோயம்புத்தூர், சரவணம்பட்டியில் உள்ள பொறியியல் கல்லூரி ஆகும். இக்கல்லூரியை 2008 ஆம் ஆண்டு துவக்கப்பட்டது. இதன் நிறுவனத் தலைவரும் துவக்கியவரும் பத்மஸ்ரீ டாக்டர் ஜி. பகவத்சலம், எம்.எஸ். எஃப்.ஐ.சி.எஸ், எஃப்.சி.சி.பி, எஃப்.ஏ.எம்.எஸ், கே.ஜி. என்பவராவார். இந்தக் கல்லூரிக்கு அகில இந்திய தொழில்நுட்பக் கல்விக் குழு, தேசிய மதிப்பீட்டு மற்றும் அங்கீகார கவுன்சில் (என்ஏஏசி), தேசிய அங்கீகார வாரியம் (என்.பி.ஏ) ஆகிய ஒப்புதல் அளித்துள்ளன. மேலும் இது கோவையில் உள்ள அண்ணா பல்கலைக்கழகத்துடன் இணைவுபெற்றுள்ளது.

கல்வி
-----

இந்த கல்லூரியானது இளங்கலைப் பொறியியல் (பி.இ) ஐந்து படிப்புகளை வழங்குகிறது. 

*இளநிலைப் படிப்புகள்*

* பி.இ - இயந்திரப் பொறியியல்
* பி.இ - கணினி அறிவியல் மற்றும் பொறியியல்
* பி.இ - குடிசார் பொறியியல்
* பி.இ - மின்னணு மற்றும் தொடர்பியல்
* பி.டெக். - தகவல் தொழில்நுட்பம்

இக்கல்லூரியின் பாடத்திட்டமானது அண்ணா பல்கலைக்கழக பாடத்திட்டத்தைப் பின்பற்றுவதாக உள்ளது.

வசதிகள்
-------

 கேஜிஎஸ்எல் தொழில்நுட்ப நிறுவனம் 
கல்லூரியில் வகுப்பறைகள், ஆய்வகங்கள், பட்டறைகள், நூலகம், இணைய (24 Mbit / s) இணைப்பு போன்றவை உள்ளன. கல்லூரியில் மாணவர்கள் எளிதாக செயல்பட நவீன இ-கேம்பஸ் அமைப்பு உள்ளது. கற்பிக்கும் பணியியல் உள்ள ஊழியர்கள் மிகவும் கண்டிப்பானவர்கள் என்றும், நகரத்தில் உள்ள கல்லூரி இது மிகக் கடுமையானது என்றும் அறியப்படுகிறது. வளாகத்தில் உள்ள பாதுகாப்பு முறையானது தனிநபர்கள், மாணவர்கள், பார்வையாளர்களிடம் மிகவும் முரட்டுத்தனமாக நடந்து கொள்வதாக அறியப்படுகிறது.

குறிப்புகள்
-----------

1. ↑  "KGiSL Institute of technology". 2013-01-13 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**கே. ஜி. அம்பெகோகார்** என்பவா் 1957 ஜனவரி 14 முதல் 1957 பிப்ரவரி 28 ஆம் தேதி வரை இந்திய ரிசர்வ் வங்கியின் ஐந்தாவது ஆளுநராக இருந்தாா். இவர் இந்திய குடிமைப் பணி உறுப்பினராகவும் இருந்தார் மற்றும் ஆர்.பி.ஐ. துணை ஆளுநராக நியமிக்கப்படுவதற்கு முன் நிதி செயலாளராக பணியாற்றினார். பி. ராமா ராவ் பதவி விலகும்போது இவர் ஆளுநராக பதவியேற்றார்.  இவரது பதவி காலமானது, பி.என். அடர்கர் (42) மற்றும் அமிதாவ் கோஷ் (20) ஆகியோரின் வாாிசையில் மூன்றவாது குறுகிய காலமாக 45 நாட்கள் மட்டுமே இருந்தாா். கடைசி இரண்டு ஆளுநா்களோடு ஒப்பிடுகையில் அம்பெகோகார் உடைய கையொப்பம் எந்த இந்திய நோட்டுகளிலும் இடம் பெறவில்லை.  ஆனால் சுதந்திர  அடைந்தபின்  நிதி செயலாளராக  ஆன  பின் வெளியான இரண்டாவது, மூன்றாவது மற்றும் நான்கவது வெளியிடப்பட்ட குறிப்பிட்ட சில நோட்டுகளில் அவருடைய  கையொப்பம் இருந்தது.

குறிப்புகள்
-----------

1. ↑  "List of Governors". Reserve Bank of India. 16 September 2008 அன்று மூலம் பரணிடப்பட்டது. 2006-12-08 அன்று பார்க்கப்பட்டது.
2. ↑  Jain, Manik (2009). *Indian Paper Money Guide Book 2009*. Kolkata: Philatelia. பக். 125, and 126.
**ஆல்பிரெடு ஆரிசன் ஜாய் (Alfred Harrison Joy)** (செப்டம்பர் 23, 1882, கிரீன்வில்லி, இல்லினாயிசு- ஏப்பிரல் 18, 1973, பசதேனா, கலிபோர்னியா) ஓர் அமெரிக்க வானியலாலர் ஆவார். இவர் உடுக்கணத் தொலைவு, விண்மீன்களின் ஆர இயக்கம், மாறியல்பு விண்மீன்கள் ஆகிய ஆய்வுக்குப் பெயர்பெற்றவர்

இளமை வாழ்க்கை
-------------

இவர் இல்லினாயிசில் உள்ள கிரீன்வில்லியில் பிறந்தார். இவரது தந்தையார் புகழ்மிக்க கிரீன்வில்லியின் துணி வணிகரும் ஒருமுறை நகரத் தந்தையாகவும் இருந்த எஃப்.பி. ஜாய் ஆவார்.இவர் 1903 இல் கிரீன்வில்லி கல்லூரியில் தன் கலை இளவல் பட்டத்தைப் பெற்றார். அடுத்த ஆண்டு ஒபெர்லின் கல்லூரியில் தன் கலை முதுவர் பட்டம் பெற்றார்.

வாழ்க்கைப்பணி
-------------

பட்டம்பெற்றதும், இவர் பீரட்டு அமெரிக்கப் பல்கலைக்கழகத்தின் சிரியப் புரோட்டசுடண்ட் கல்லூரியில் வானியல் பேராசிரியராகவும் வான்காணக இயக்குநராகவும் பணிபுரிந்தார். எனினும், இவர் முதல் உலகப் போரால் கட்டாயமாக அமெரிக்காவுக்குத் திரும்ப நேர்ந்தது.

அமெரிக்காவில் இவர் மவுண்ட் வில்சன் வான்காணகத்தில் 1915 முதல் 1952 வரை பணியாற்றினார். அங்கு இவரும் உடனிருந்தோரும் 5000 விண்மீன்களின் கதிர்நிரல் வகையையும் தனிப்பருமையையும் அவற்றின் தொலைவுகளையும் மதிப்பிட்டு உறுதிப்படுத்தினர். ஜாய் மேலும் T-தவுரி வகைமை விண்மீனைக் கண்டுபிடித்தார். இவர் விண்மீன்களின் கதிர்நிரல் கோடுகளின் டாப்பிளர் பெயர்ச்சியையும் அளந்து அவற்றின் ஆர விரைவுகளைக் கண்டறிந்தார். அதன்வழி அவற்றின் தனிப்பருமைகளையும் பொருண்மைகளையும் வட்டணைக் கூறுகளையும் கணித்தார். இவர் 1950 இல் புரூசு பதக்கம் பெற்றார்.

இவர் 1931 இலும் 1939 இலும் பசிபிக் வானியல் கழகத்தின் தலைவராகத் திகழ்ந்தார்.

மேற்கோள்கள்
-----------

1. ↑  Allan H. Keith, *Historical Stories: About Greenville and Bond County, IL*. Consulted on August 15, 2007.
2. ↑  Hockey, Thomas (2009). *The Biographical Encyclopedia of Astronomers*. Springer Publishing. பன்னாட்டுத் தரப்புத்தக எண்:978-0-387-31022-0.. பார்த்த நாள்: August 22, 2012.

வெளி இணைப்புகள்
---------------

* Bruce Medal biography
* Brief biography பரணிடப்பட்டது 2007-10-11 at the வந்தவழி இயந்திரம்
* Smithsonian/NASA Astrophysics Data System (ADS) obituary
* National Academy of Sciences Biographical Memoir
***ஆளவந்தான்*** (*Aalavandhan*) 2001 ஆம் ஆண்டு வெளிவந்த தமிழ்த் திரைப்படமாகும். அப்ஹெ என்று ஹிந்தியிலும் மொழி மாற்றம் செய்யப்பட்டும் வெளியிடப்பட்ட இத்திரைப்படத்தில் கமல்ஹாசன், மனிஷா கொய்ராலா மற்றும் பலர் நடித்துள்ளனர்.

வகை
---

நாடகப்படம் / திகில்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

நந்தகுமார் (கமல்ஹாசன்) தனது சித்தியின் கொடுமைகளால் சிறு வயதிலேயே பெண்களை மீது வெறுக்கிறான். சித்தியினைக் கொலை செய்து சிறுவர்களுக்கான மன நோயாளிகள் காப்பகத்திற்கு அழைத்துச் செல்லப்படுகின்றான். நந்தகுமாரின் சகோதரனோ இந்திய இராணுவத்தில் பணியாற்றுபவராகவும் விளங்குகின்றார். தீவிரவாதிகளிடமிருந்து பிணைக்கைதிகளாகப் பிடிக்கப்பட்ட பொது மக்களை விடிவிப்பதற்காகத் தன் உயிரையும் பணயம் வைத்து அவர்களைக் காப்பாற்றவும் செய்கின்றார். திடீரென ஒரு நாள் இவர் தன் மனைவியுடம் நந்துவைப் பார்ப்பதற்கு சிறைச்சாலைக்குச் செல்கின்றார். அங்கு இவரின் மனைவியை பார்த்து கோபம் கொள்கின்றான். பின்னர் அவளைக் கொலை செய்வதற்காகவும் சிந்தனைகளை வளர்க்கின்றான். அனைத்துப் பெண்களையும் சித்தியின் அவதாரங்களாக எண்ணும் மனதைக் கொண்ட நந்து சிறையிலிருந்து தப்பிச் செல்வதற்காக திட்டம் தீட்டுகின்றான்.

அங்கு தன் நண்பர்களான இருவரிடமும் நாம் மூவரும் சிறையிலிருந்து தப்பிச் செல்லப் போகின்றோம் என்று வஞ்சகமான முறையில் ஆசை காட்டி பின்னர் அவர்களை சிறையிலிருந்து தப்பிச் செல்லும் வழியிலேயே கொலையும் செய்கின்றான் நந்து. பின்னர் அங்கிருந்து தப்பிச் செல்லும் நந்து இறந்துவிட்டான் எனக் கருதும் காவல் துறையினர் நந்து அவன் சகோதரனின் மனைவியைக் கொலை செய்யும்பொருட்டுடன் பல முறை முயற்சிகள் செய்கின்றான். இதனை அறிந்து கொள்ளும் அவன் சகோதரனும் தடுக்க முனைகின்றான். கட்டிடங்கள்,வீடுகள் மூலம் தாவிச் செல்லும் சற்றும் பயமில்லாத நந்து இறுதியில் தன் உயிரை மாய்த்தும் கொள்கின்றான்.

மேற்கோள்கள்
-----------

1. ↑  "கமலஹாசன் நடித்த 'ஆளவந்தான்' உருவான கதை". *web.archive.org*. 2015-02-06. Archived from the original on 2015-02-06. 2021-11-30 அன்று பார்க்கப்பட்டது.CS1 maint: unfit url (link)
**பட்டாம்பூச்சித் தடம்**, **பட்டாம்பூச்சி முடிச்சு** போன்ற பெயர்களாலும் அழைக்கப்படும் **ஆல்பைன் பட்டாம்பூச்சி முடிச்சு** கயிற்று இடையில் போடப்படும் ஒரு உருக்குலையாத் தடம் ஆகும். இது நிலைத்த இரு முனைகளைக் கொண்ட கயிறொன்றில் போடத் தக்கது. இதனால், கயிற்றின் இரு முனைகளிலும், தடத்திலும் சுமை ஏற்றலாம். சமச்சீரான இந்த முடிச்சு பல்திசைச் சுமையேற்றத்துக்கு இடந்தரக்கூடியது. இது "..... குறுக்குக் கயிறுகளை இணைத்தல், கயிற்றில் சில இடங்களை நிலைப்படுத்தல், கயிற்றின் நீளத்தைக் குறைத்தல், கயிற்றின் பழுதான பகுதிகளைத் தனிமைப்படுத்தல் போன்றவற்றுக்கு மிகவும் உகந்தது."

பயன்கள்
-------

பட்டாம்பூச்சித் தடம் கூடிய அறுவைப் பலம் கொண்டது. இதனால், மலையேறுவோர் பயன்படுத்துகின்ற வலிமையான முடிச்சுக்களில் ஒன்றாக இது உள்ளது. இந்த முடிச்சு மலையேறுபவர்களை இன்னொரு கயிற்றின் நடுவில் இணைப்பதற்குப் பயன்படுகிறது. இது முதன்மைக் கயிறு இறுகிவிடும் நேரத்தில் அசைவதற்கு இடமளிப்பதுடன், முதன்மைக் கயிற்றின் இரு முனைகளிலும் அவர்கள் தாங்கப்படும் வசதியையும் அளிக்கிறது. இத் தடம் வளையம் ஒன்றின்மூலம் ஏறுபவர்களைத் தாங்கும் "விழுதுத் தண்டு"டன் (harness) இணைக்கிறது.

இது கயிற்றின் பழுதான பகுதிகளைத் தனிப்படுத்துவதற்கும் பயன்படுகிறது. பழுதான அல்லது தேய்ந்துபோன பகுதி தடத்தினுள் வரும்படி முடிச்சிடப்படுகிறது. அவ்வேளைகளில் தடத்தைச் சுமையேற்றுவதற்குப் பயன்படுத்த முடியாது. 

கயிற்றின் இடையில் பட்டாம்பூச்சு முடிச்சுக் கட்டுதல்.

குறிப்புகள்
-----------

1. ↑  On Rope, பக். 49
2. ↑  Alpine Caving Techniques, p. 73

இவற்றையும் பார்க்கவும்
----------------------

* முடிச்சு
* முடிச்சுக்களின் பட்டியல்

வெளியிணைப்புக்கள்
-----------------

* பட்டாம்பூச்சி முடிச்சு கட்டும் முறையைக் காட்டும் நிகழ்படம் பரணிடப்பட்டது 2012-02-27 at the வந்தவழி இயந்திரம்
* பட்டாம்பூச்சித் தடம்
* பட்டாம்பூச்சித் தட animation
* முடிச்சு வலிமை
**நைலான் 11** அல்லது **பாலிஅமைடு 11** (PA 11) ஒரு பாலிஅமைடு மற்றும் உயிர்ம நெகிழி ஆகும். இது நைலான் தொகுதி பலபடி வகையைச் சார்ந்தது. இச்சேர்மம் ஆமணக்கு வகைத் தாவரத்திலிருந்து அர்கேமாவால் ரில்சான் எனப்படும் வணிகப்பெயருடன் தயாரிக்கப்படுகிறது. இது 11-அமினோஅன்டெகேனோயிக் அமிலத்தின் பலபடியாக்கல்  வினையினால் தயாரிக்கப்படுகிறது. 

நைலான்-11 ஆனது, தானியங்கு எரிபொருள் குழாய்கள், காற்றழுத்த தடைக் குழாய்கள், மின்சாதன வடக்கம்பி கரையான் எதிர்ப்பு உறைகள், எண்ணெய் மற்றும் வாயு கொண்டு செல்லப் பயன்படும் நெகிழும் குழாய்கள், விளையாட்டு வீரர்கள் பயன்படுத்தும் காலணிகள், மின்னணு சாதனங்களின் பகுதிப்பொருட்கள், மருத்துவத் துறையில் சிறுநீர் வடிக்கப் பயன்படும் செருகு குழாய்கள் போன்ற உயர் செயல்திறன் கொண்ட பயன்பாடுகளில் பயன்படுத்தப்படுகின்றது.

மேற்கோள்கள்
-----------

1. ↑  Rilsan Polyamide 11 and 12 பரணிடப்பட்டது 2008-09-15 at the வந்தவழி இயந்திரம், accessed September 12, 2008.
2. ↑  Ben Herzog, Melvin I. Kohan, Steve A. Mestemacher, Rolando U. Pagilagan and Kate Redmond "Polyamides" in Ullmann's Encyclopedia of Industrial Chemistry 2013, Wiley-VCH, Weinheim. எஆசு:10.1002/14356007.a21\_179.pub3
***சமூக பிரச்சனைகள்*** (*Social Problems*) என்பது சமூக பிரச்சனைகள் பற்றிய ஆய்வுக்கான சங்கத்தின் அதிகாரப்பூர்வ ஆங்கில ஆய்வு வெளியீடு ஆகும். சமூகப் பிரச்சனைகள் இயற்கையில் உலகளாவியவை, ஆனால் அவற்றின் தீவிரம் மற்றும் வகை சமூகத்திலிருந்து சமூகத்திற்கு மாறுகிறது. சமூக பிரச்சனைகள் சமூக ரீதியாகத் தொடர்புடையவை. இந்த 2015 முதல் ஓக்ஸ்போர்ட் பல்கலைக்கழகப் பதிப்பகத்தினால் வெளியிடப்படும் காலாண்டு சக மதிப்பாய்வு இதழாகும். இந்த ஆய்விதழ் முன்னர் கலிபோர்னியா பல்கலைக்கழக அச்சகத்தால் வெளியிடப்பட்டது. இது 1953-ல் நிறுவப்பட்டது. இந்த இதழில் உள்ள சில உட்பகுதிகள்: மோதல், சமூக நடவடிக்கை மற்றும் மாற்றம்; குற்றம் மற்றும் சிறார் குற்றம்; குடி மற்றும் மருந்துகள்; சுகாதாரம், சுகாதார கொள்கை மற்றும் சுகாதார சேவைகள்; மன ஆரோக்கியம்; வறுமை, வர்க்கம் மற்றும் சமத்துவமின்மை; இன மற்றும் இன சிறுபான்மையினர்; பாலியல் நடத்தை, அரசியல் மற்றும் சமூகங்கள்; மற்றும் இளமை, முதுமை மற்றும் வாழ்க்கை முறை. இந்த இதழ் ஆனுலா லிண்டெர்சு (Annulla Linders) மற்றும் எர்ல் விரைட் II (Earl Wright II)(சின்சினாட்டி பல்கலைக்கழகம்) ஆகியோரால் இணைந்து தொகுத்து வழங்கப்படுகிறது.

சுருக்கம் மற்றும் அட்டவணைப்படுத்துதல்
-------------------------------------

*சமூக சிக்கல்கள்* சமூக அறிவியல் மேற்கோள் குறியீட்டில் ஆய்வுக் கட்டுரைகளின் சுருக்கங்கள் அட்டவணைப்படுத்தப்பட்டுள்ளன. *ஆய்விதழ் மேற்கோள் அறிக்கையின்படி*, இந்த ஆய்விதழ் 2017ஆம் ஆண்டின் தாக்கக் காரணி 2.071 ஆகும். இது "சமூகவியல்" பிரிவில் உள்ள 148 இதழ்களில் 10வது இடத்தைப் பிடித்துள்ளது.

மேற்கோள்கள்
-----------

1. ↑
2. ↑  "Journals Ranked by Impact: Sociology". *2017 Journal Citation Reports*. Web of Science (Social Sciences ). Thomson Reuters. 2018.

வெளி இணைப்புகள்
---------------

* அதிகாரப்பூர்வ இணையதளம்
* Society for the Study of Social Problems
* socialproblemsblog.com பரணிடப்பட்டது 2021-10-24 at the வந்தவழி இயந்திரம்
**ஒகுல் கைமிசு** (*Oghul Qaimish*)(இறப்பு 1251) குயுக் கானின் முதன்மை மனைவியாவார். 1248-ல் கணவன் இறந்த பின்னர் மங்கோலியப் பேரரசை ஆட்சி செய்தார். இவர் மெர்கிட் பழங்குடியினரின் சந்ததியாவார். இருப்பினும், எச். எச். கோவொர்த் அவர் ஒரு ஒயிரட்டாக இருக்கலாம் என்று நம்புகிறார்.

வாழ்க்கை
--------

1216-19ஆம் ஆண்டில் இவரது குலத்தின் கிளர்ச்சியை ஒடுக்கிய பிறகு செங்கிஸ் கான் இவரை குயுக்குக்கு மனைவியாக வழங்கினார். ஒகுல் கைமிசு குயுக்குக்கு கோஜா மற்றும் நகு என்ற இரண்டு மகன்களைப் பெற்றெடுத்தார். இவரது கணவர் துருக்கிசுதானின் கும்-செங்கிரில் இறந்தபோது, தனது கணவரின் ஒர்டோவை ஓகோடிக்குப் பரிசாக வழங்கப்பட்ட நிலமான எமில் ஆறு-கோபக் பகுதியில் 1248ம் ஆண்டு வைத்து இருந்தார். குயுக்கின் தலைமை அதிகாரிகளான, சின்கை, கதக் மற்றும் பாலா, ஒகுல் ஆட்சியாளராக பணியாற்ற உதவினர். இவர் மங்கோலிய சாமன்களுடன் தனது நேரத்தை செலவிட்டார் மற்றும் இவரது மாமியார் டோரேஜினின் அரசியல் திறமைகளின்றி இருந்தார். அவரது மகன்கள், நகு மற்றும் கோஜா, மற்றும் ஓகோடியின் பேரன் சிரமுன் ஆகியோர், அரியணைக்குத் தங்கள் உரிமையை நிலைநாட்ட முயன்றபோது, ஜகாடேய் வம்ச கான்கள் மற்றும் யெசு மோங்கே ஆகியோர் ஒகுல் கைமிசுக்கு தங்கள் ஆதரவைத் தெரிவித்தனர்.

மேற்கோள்கள்
-----------

1. ↑  René Grousset *The Empire of the Steppes*, p.272
**ஒக்கவாங்கோ ஆறு** (*Okavango River*) தென்மேற்கு ஆப்பிரிக்காவில் அங்கோலா நாட்டின் பீடபூமியில் உற்பத்தியாகி, 1,600 கிலோமீட்டர்கள் (990 மைல்கள்) பயணித்து தென்கிழக்கு ஆப்பிரிக்காவின் கலகாரிப் பாலைவன மையப்பகுதியில் கழிமுகமாக *டெல்டாவாக* மாறும் ஆறு ஆகும். ஆப்பிரிக்காவின் தெற்கே நான்காவது நீளமான ஆறாக விளங்கும் இது அங்கோலாவில் ஆரம்பமாகின்றது. அங்கோலாவின் இது **குபாங்கோ ஆறு** (Cubango River) என அழைக்கப்படுகிறது.

பொதுவாக ஆறுகள் இறுதியாக கடலில் கலப்பதுதான் இயல்பு ஆனால் ஒக்கவாங்கோ ஆறு, மற்ற ஆறுகளைப்போல் கடலில் சங்கமிக்காமல் மாறாக கலகாரிப் பாலைவனத்தில் ஒரு கழிமுகமாக மாறிவிடும் ஆறாக உள்ளது. மேலும் இவ்வாறு, தெற்கு அங்கோலாவிற்கும், நமீபியாவிற்கும் ஒரு எல்லைக் கோடாக அமைந்ததோடு போட்சுவானாவில் பாய்கிறது.

பருவகாலம்
---------

அங்கோலா பீடபூமியின் மாரிக்காலமாக அறியப்படும் நவம்பர் மாதம் முதல், பிப்ரவரி மாதம் வரை இப்பிராந்தியத்தில் பெய்யும் மழை நீர் இவ்வாற்றின் மூலம் பயணித்து கலகாரிப் பாலைவனப் பகுதியின் கோடைகாலமான மே மாதத்தில் கலகாரி கழிமுகப் பகுதியை வந்தடைகின்றன, அதே காலகட்டத்தில் இப்பகுதியில் மிகுந்த வறட்சி நிலவும் காலமாக காணப்படுகிறது. மேலும் மே மாதம் முதல், சூலை மாதம் முடிய நீர் நிறைந்து காணப்படும் கழிமுகப் பகுதி ஆகத்து மாதத்திற்கு பின்பு படிப்படியாக நீரின்றி சுருங்கி விடுகிறது. இதுபோன்ற வறண்ட பருவத்தில் 1.2 கிலோமீட்டர் முழு அளவான ஒக்கவாங்கோ ஆறு, போட்சுவானா எல்லையில் நுழையும் முன்பு **போபா நீர்வீழ்ச்சி** (Popa Falls) என்றழைக்கப்படும் பகுதியில் நான்கு மீட்டர் அளவுக்கு ஒரு குறுகிய நீரோடையாக மாறிவிடுவது குறிப்பிடத்தக்கது.

இவற்றையும் காண்க
----------------

* ஓக்காவேங்கோ கடைமடை

மேற்சான்றுகள்
-------------

1. ↑  pixshark.com - image galleries with a bite!, Showing (14) Pics For (Cubango River Map)
2. ↑   Namibweb.com The Okavango River
3. ↑   sergireboredo.com/ing
4. ↑   Okavango River : the flow of a lifeline|
Author:John Mendelsohn; Selma El Obeid| WorldCat

விக்கிமீடியா பொதுவகத்தில்,  
 ***ஒக்கவாங்கோ ஆறு***   
என்பதின் ஊடகங்கள் உள்ளன.
**நைனிதால் வங்கி வரையறுக்கப்பட்டது** (NTB) மற்றும் **நைனிதால் வங்கி** என அறியப்படுவது, இந்தியாவில் செயற்பட்டுவரும், பட்டியலிடப்பட்ட தனியார்த் துறையைச் சார்ந்த வணிக வைப்பகம் ஆகும். இவ்வைப்பகம், கோவிந்த் வல்லப பந்த் மற்றும் ஷா சமூகத்தினரால் 1922ஆம் ஆண்டில் நிறுவப்பட்டது. மேலும் இவ்வைப்பகமானது, இந்தியாவின் இரண்டாவது பெரிய பொதுத்துறை வங்கியான பரோடா வங்கியின் துணை வங்கியாகும். பரோடா வங்கியானது, 1975ஆம் ஆண்டு முதல் நைனிதால் வங்கியின் 98.6 விழுக்காடு பங்குகளைக் (தோராயமாக 99%) கொண்டுள்ளது. இவ்வைப்பகம் தனது கிளைகளை உத்தராகண்ட மாநிலத்திலிருந்து உத்தரப் பிரதேச மாநிலத்திற்கும் விரிவாக்கி வருகிறது. இவ்வைப்பகமானது இராச்சசுத்தான், தில்லி, அரியானா மாநிலங்களில் 130இற்கும் அதிகமான கிளைகளைக் கொண்டுள்ளது. 2012ஆம் ஆண்டு நிலவரப்படி உரூபாய் 55 பில்லியன் அளவிற்கு வணிக நடவடிக்கைகளை மேற்கொள்கிறது. மேலும் இது இந்திய ரிசர்வ் வங்கியால், பட்டியலிடப்பட்ட வணிக வங்கியாக அறிவிக்கப்பட்டது.

மேற்கோள்கள்
-----------

1. ↑  "Nainital Bank". 2015-06-27 அன்று மூலம் பரணிடப்பட்டது. 2015-07-14 அன்று பார்க்கப்பட்டது.
2. ↑  "Growth potential for Bank of Baroda is pretty high: Arihant Capital Markets". *தி எகனாமிக் டைம்ஸ்*. 28 May 2010. 20 August 2010 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**நையோபியம்(IV) புளோரைடு** *(Niobium(IV) fluoride)* என்பது NbF4 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். கருப்பு நிறத்தில் ஆவியாகாத திண்மமாக இது காணப்படுகிறது. ஆவியை வலிமையாக ஈர்க்கும் இது ஈரக்காற்றில் NbO2F ஆக மாறுகிறது. தண்ணீருடன் வினைபுரிந்து பழுப்பு நிறக் கரைசலாகவும் வீழ்படிவாகவும் மாறுகிறது. இதனுடைய பகுதிப்பொருட்கள் அறியப்படவில்லை. வெற்றிடத்தில் 275 °செல்சியசு மற்றும் 375°செல்சியசு வெப்பநிலைக்கு சூடு படுத்தும்போது மட்டும் நிலைப்புத்தன்மையுடன் காணப்படுகிறது. எனினும் 350°செல்சியசு வெப்பநிலையில் விகிதச்சமமாதலின்றி நையோபியம்(V) புளோரைடாகவும், நையோபியம்(III) புளோரைடாகவும் பிரிகையடைகிறது:

{\displaystyle \mathrm {\ 2NbF\_{4}\rightarrow NbF\_{5}+NbF\_{3}} }(at 350 °C).

கட்டமைப்பு
----------

நையோபியம்(IV) புளோரைடு வெள்ளீயம்(IV) புளோரைடின் கட்டமைப்பை ஒத்ததாக அமைந்துள்ள ஒரு படிக அமைப்பை ஏற்றுள்ளது. இவ்வமைப்பில் ஒவ்வொரு நையோபிய அணுவும் ஆறு புளோரின் அணுக்களால் சூழப்பட்டு எண்முக முக்கோணத்தை உருவாக்குகின்றன. ஒற்றை நையோபிய அணுக்கருவைச் சுற்றியுள்ள ஆறு புளோரின் அணுக்களில், நான்கு புளோரின்கள் அடுத்துள்ள எண்முக முக்கோணத்துடன் பாலம் அமைக்கின்றன. இது அடுக்குகளாக இணைக்கப்பட்ட எண்முகமுக்கோண கட்டமைப்பிற்கு வழிவகுக்கிறது.

மேற்கோள்கள்
-----------

1. ↑  张青莲 (1981). *无机化学丛书*. Beijing: Science Press. பக். 323. பன்னாட்டுத் தரப்புத்தக எண்:7-03-002238-6.
2. ↑  Redetermination of the crystal structure of NbF₄. Jascha Bandemehr, Matthias Conrad, and Florian Kraus. Acta Crystallogr E Crystallogr Commun. 2016 Aug 1; 72(Pt 8): 1211–1213.

| * பா
* உ
* தொ
 நையோபியம் சேர்மங்கள் |
| --- |
| 
* NbBr5
* NbC
* NbP
* NbCl4
* NbCl5
* NbF4
* NbF5
* NbN
* NbO
* NbO2
* NbOCl3
* Nb2I10
* Nb2O5
* NbS
* Nb(HC2O4)5
* Nb2S3
* NbS2
* KNbO3

 |
**நைரஞ்சனா கோஷ்** (**Nairanjana Ghosh** ) இவர் ஓர் இந்திய பத்திரிகையாளரும் மற்றும் தொலைக்காட்சி ஆளுமையுமாவார். 2004ஆம் ஆண்டில் தனது வாழ்க்கையைத் தொடங்கிய இவர், ஸ்டார் ஆனந்தா (இப்போது ஏபிபி ஆனந்தா ), கொல்கத்தா தொலைக்காட்சி தொலைக்காட்சி மற்றும் நியூஸ் டைம் ஆகியவற்றுடன் பணியாற்றியுள்ளார். தொலைக்காட்சி பார்வையாளர்கள் அதிகபட்சமாக பார்க்கப்படும் நேரத்தின் செய்தி தொகுப்பாளராக இவர் பலவிதமான செய்திகளைப் பற்றிய விவாதங்களையும் கலந்துரையாடல்களையும் நடத்தியுள்ளார். இந்திய துணைக் கண்டத்தின் பல்வேறு அரசியல், பொருளாதார மற்றும் சமூகக் கதைகள் குறித்து விரிவாக அறிக்கை அளித்துள்ளார். 2007ஆம் ஆண்டில் இந்தியாவின் கொல்கத்தாவின் டெலி சினி விருதுகளில் சிறந்த செய்தி தொகுப்பாளராக இவர் தேர்ந்தெடுக்கப்பட்டார்.

ஆரம்ப கால வாழ்க்கை
------------------

நைரஞ்சனா கொல்கத்தாவில் பிறந்து வளர்ந்தார்.

கல்வி
-----

நைரஞ்சனா தனது பள்ளிப்படிப்பை கொல்கத்தாவின் லோரெட்டோ பள்ளிகளிலும், கொல்கத்தாவின் நவீன உயர்நிலைப் பள்ளியிலும் முடித்தார். கொல்கத்தாவின் செயின்ட் சேவியர் கல்லூரியில் ஆங்கில இலக்கியத்தில் பட்டம் பெற்றார். கல்கத்தா பல்கலைக்கழகத்தில் ஊடகவியல் மற்றும் மக்கள் தகவல் தொடர்பியலில் முதுகலைப் பட்டமும், ஜாதவ்பூர் பல்கலைக்கழகத்தில் மக்கள் தகவல் தொடர்பியலலில் முதுகலை சான்றிதழ் பட்டமும் பெற்ற்றுள்ளார்.

தொழில்
------

நைரஞ்சனா தனது வாழ்க்கையை ஸ்டார் ஆனந்தாவில் (இப்போது ஏபிபி ஆனந்தா ) 2004 திசம்பரில் ஒரு பத்திரிகையாளராகவும் செய்தி தொகுப்பாளராகவும் தொடங்கினார். 2005 சூனில் அதன் தொடக்கத்தில் தொலைக்காட்சி நிறுவனத்தை தொடங்கிய முகமாக கருதப்பட்டார். பின்னர் கொல்கத்தா தொலைக்காட்சியில் மூத்த செய்தி தொகுப்பாளராகவும் பத்திரிகையாளராகவும் சேர்ந்தார். இங்கேயும், தொலைக்காட்சி நிறுவனத்தை தொடங்கிய முகமாகவும் மற்றும் பலவிதமான செய்திகளைப் புகாரளிப்பதைத் தவிர விவாதங்களையும் விவாதங்களையும் நடத்தினார். இவரது பிரபலமான நிகழ்ச்சிகளில் ஜீரோ ஹவர், ஸ்டேடியம், கொல்கத்தா லைவ், 8 டார் கோபர் போன்றவை அடங்கும். நைரஞ்சனா 2009 சூலையில் நியூஸ் டைமில் ஒரு மூத்த செய்தி தொகுப்பாளர், பத்திரிகையாளர் மற்றும் தயாரிப்பாளராக சேர்ந்தார். தொலைக்காட்சி நிறுவனத்தை தொடங்கிய முகம் தவிர, வெளியீட்டு செயல்பாட்டில் இவர் முக்கிய பங்கு வகித்தார். மேலும் தொலைக்காட்சி நிறுவனத்தின் செய்தி கொள்கையை வகுத்தார். நியூஸ் டைம் நைரஞ்சனாவிலிருந்து பல ஆக்கபூர்வமான யோசனைகளை ஏற்றுக்கொண்டது.

விருதுகள் மற்றும் சாதனைகள்
--------------------------

2007ஆம் ஆண்டில் இந்தியாவின் கொல்கத்தாவின் டெலி சினி விருதுகளில் நைரஞ்சனா இந்த ஆண்டின் சிறந்த செய்தி தொகுப்பாளராக தேர்ந்தெடுக்கப்பட்டார். 2007ஆம் ஆண்டில் கொல்கத்தா தொலைகாட்சியால் இவருக்கு "பங்களார் முக" விருது (வங்காள முகம்) வழங்கப்பட்டது. 2008ஆம் ஆண்டில் டியாகோ அர்மாண்டோ மரடோனாவின் கொல்கத்தா வருகையை இவர் பிரத்தியேகமாக விவரித்தார். சர்வதேச துடுப்பாட்ட சங்கத்தின் உலகக் கோப்பை 2011ஐ அடிப்படையாகக் கொண்ட பகுப்பாய்வு நிகழ்ச்சிகளை நியூஸ் டைமிற்காக முன்னாள் இந்திய அணித்தலைவர் சௌரவ் கங்குலியுடன்நைராஞ்சனா இணைந்து பிரத்தியேகமாக நடத்தினார். 3 தனித்தனி 24 \* 7 செய்தி தொலைக்காட்சி நிறுவனங்களை அறிமுகப்படுத்திய முகம் என்ற அரிய சாதனையை நைராஞ்சனா அடைந்துள்ளார்.

குறிப்புகள்
-----------

* "Nairanjana Ghosh Profile". Kolkata: Kolkata TV. 31 May 2009. 1 October 2011 அன்று மூலம் பரணிடப்பட்டது. 8 September 2011 அன்று பார்க்கப்பட்டது.
**நைனித்தால் திருமணப் படுகொலை** (*Nainital wedding massacre*) இந்தியாவின் உத்தராகண்ட மாநிலத்தில் உள்ள குமாவுன் கோட்டத்தின் நைனித்தால் நகரத்தில் நடந்த ஒரு படுகொலை நிகழ்ச்சியைக் குறிக்கிறது. 21 ஏப்ரல் 1950 ஆம் ஆண்டு ஏப்ரல் மாதம் 21 ஆம் தேதியன்று நைனித்தாலில் ஒரு திருமண விழாவில் குடிபோதையில் இருந்த கூர்க்கா சிப்பாய் 22 விருந்தினர்களை கத்தியால் குத்தினார். இந்நிகழ்வால் அவர்கள் அனைவரும் மரணமடைந்தனர்.

கத்தியுடன் ஆயுதம் ஏந்திய அந்த நபர், பணக் கடன் கொடுக்கும் தாழ்த்தப்பட்ட நபர் ஒருவர் சமூகத்தில் உயர்ந்த பிராமண சாதிப் பெண்ணை திருமணம் செய்து கொண்டதால் ஆத்திரமடைந்தார். தாழ்த்தப்பட்ட சமூக உறுப்பினர்களை கத்தியால் குத்தினார். குத்துப்பட்டு இறந்தவர்கள் அனைவரும் தாழ்த்தப்பட்ட சாதியைச் சேர்ந்தவர்களாவர்.

மேற்கோள்கள்
-----------

1. ↑  22 guests slain, *The Bend Bulletin* (21 April 1950)
2. ↑  22 guests slain as wedding held, *The Ogden Standard-Examiner* (21 April 1950)
3. ↑  Drunk Gurkha Kills 22, *Los Angeles Times* (22 April 1950) பரணிடப்பட்டது 13 மார்ச் 2013 at the வந்தவழி இயந்திரம்
4. ↑  Murders 22 at wedding, *The Huntingdon Daily News* (22 April 1950)
**சமூகச் சூழல்** (social environment) என்பது, மக்கள் வாழுகின்ற, அல்லது ஏதாவது நடைபெறுகின்ற அல்லது உருவாகின்ற பௌதீக, சமூகப் பின்னணி அமைப்பு ஆகும். இது தனிப்பட்டவர்கள் கற்றுக்கொள்கின்ற அல்லது வாழுகின்ற பண்பாடு, அவர்கள் ஊடாடுகின்ற மக்கள் மற்றும் பிற நிறுவனங்கள் ஆகியவற்றை உள்ளடக்கியது. தொடர்பாடல் நேரடியானதாகவோ, தொடர்பு ஊடகங்கள் வழியானதாகவோ இருக்கலாம். அடையாளம் காட்டாமலோ, ஒருவழித் தொடர்பாகவோகூட இருக்க முடியும். இது சமமான சமூகத் தகுதிநிலையோடு இருக்கவேண்டியது இல்லை. இதனால், சமூகச் சூழல் என்பது சமூக வகுப்பு, சமூக வட்டம் போன்றவற்றிலும் பரந்த கருத்துரு ஆகும்.

ஒரே சமூகச் சூழலைச் சேர்ந்த மக்கள் பெரும்பாலும் சமூக ஒருமைப்பாட்டு உணர்வை வளர்த்துக்கொள்வதற்கான வாய்ப்புக்கள் அதிகம். அவர்கள் பெரும்பாலும் ஒருவர் மீது ஒருவர் நம்பிக்கை கொள்வதுடன் உதவியும் செய்துகொள்வர். அத்துடன் அவர்கள் சமூகக் குழுக்களாகக் கூடுவதற்கான வாய்ப்புக்களும் உள்ளன. முடிவுகள் வெவ்வேறாக இருக்கக்கூடும் ஆயினும், அவர்கள் பெரும்பாலும் ஒரே விதமாகவே சிந்திக்கின்றனர்.

இயற்கையும் செயற்கையும்
----------------------

தங்களுடைய வாழ்க்கையை மேம்படுத்திக் கொள்வதற்காக மக்கள் இயற்கை வளங்களைப் பயன்படுத்துகின்றனர். இதனால், இயற்கைச் சூழலில் மாற்றங்கள் ஏற்படுகின்றன. மனிதக் குடியிருப்புக்கள், சாலைகள், தோட்டங்கள், அணைகள், மற்றும் பல இவ்வாறாக உருவாகியுள்ளன. இவ்வாறான மனிதன் உருவாக்கிய கூறுகள் அனைத்தும் பண்பாட்டுச் சூழலில் அடங்குகின்றன. எர்விங் கோஃப்மன் என்பவர் தனிப்பட்ட சூழல்களின் சமூக இயல்பு குறித்துக் குறிப்பாக வலியுறுத்துகின்றார்.

சமூக அமைப்பு
------------

எமில் டுர்கெயிம் சமூகச் சூழல் குறித்து ஒரு பரந்த நோக்கைக் கொண்டிருந்தார். இவர், சமூகச் சூழல் உள்ளமைந்த விதிமுறைகளையும் சமூகக் காரணிகளின் சார்பாண்மைகளையும் கொண்டிருப்பதாக வாதித்தார். நமது சமூகச் சூழல் நமது மனங்களில் மட்டுமே இருக்கக்கூடிய காரணிகளால் நிரம்பி இருப்பதாகத் தெரிகிறது.

மேற்கோள்கள்
-----------

1. ↑  Elizabeth Barnett, PhD and Michele Casper, PhD, A Definition of "Social Environment", American Journal of Public Health, March 2001, Vol. 91, No. 3
2. ↑  Marjorie Taylor, *Imaginary Companions* (1999) p. 147
3. ↑  Erving Goffman, *Relations in Public* (1972) p. 296
4. ↑  P. Hamliton ed. *Emile Durkheim: Critical Assessments, Vol I* (1990) p. 385-6
5. ↑  Emile Durkheim, *The Elementary Forms of the Religious Life* (1971) p. 227
ஊஸ்டன் சந்தையில் சுகோவில் அளவுக் குறிப்புப் பலகையுடன் உள்ள காரப் பொருள்கள் விற்பனை நிலையம்
**சுகோவில் அளவுகோல்** (*Scoville scale*) என்பது மிளகாய், மிளகு போன்ற மசாலா உணவுப் பொருட்களின் கார்ப்புச் சுவையின், கார வெப்பத்தினை அளவிட உதவும் அளவீட்டு முறை ஆகும். இவை சுகோவில் வெப்ப அளவீடு (*Scoville heat units* SHU) என்று குறிப்பிடப்படுகிறது.

வேதிப்பொருள்
------------

இந்த அளவீடு அந்த உணவுப் பொருளில் உள்ள காப்சசின் (Capsaicin) அளவின் அடிப்படையில் மாறுபடுகிறது. காப்சசின் என்பது ஒன்றுக்கொன்று தொடர்புடைய காப்சினாய்டுகள் (*Capsaicinoids*) தொகுதியில் உள்ள ஒரு வகை வேதிப்பொருள் ஆகும்.

வரலாறு
------

இந்த அளவீட்டு முறையானது அமெரிக்க மருந்தாளர் வில்பர் சுகோவில் என்பவரால் பயன்படுத்தப்பட்டு வந்தது. 1912 முதல் அவரது பெயரிலேயே இந்த அளவீட்டு முறை பொது பயன்பாட்டில் இருந்து வருகிறது. இது சுகோவில் புலனுணர்வு சோதனை (Scoville Organoleptic Test) என்றும் கூறப்படுகிறது.

மேற்கோள்கள்
-----------

1. ↑  Peter, KV, ed. (2001), *Handbook of Herbs and Spices*, **1**, CRC Press, p. 120, ISBN 0-8493-1217-5.
2. ↑  Scoville, Wilbur (மே 1912). "Note on capsicums". *Journal of the American Pharmaceutical Association* **1** (5): 453–4. doi:10.1002/jps.3080010520.

வெளி இணைப்புகள்
---------------

* Wilbur Scoville profile on NNDB
* Scoville Scale Chart for Hot Sauce and Hot Peppers Scoville Heat Scale Database on Scott Roberts Website
* Scoville Scale/Scoville Heat Units Explanation at Tabasco Website
**முழம்** என்பது நீளத்தை அளக்கப் பண்டைத் தமிழர் பயன்படுத்திய ஓர் அலகு ஆகும். இது ஒரு மனிதனின் முழங்கையின் நீள அளவைக் குறிக்கும். பொதுவாக ஒரு முதிர்ந்த மனிதரின் முழங்கை அளவே ஒரு முழமாகக் கருதப்பட்டது. முழங்கை என்பது அம்மனிதரின் கைமுட்டியிலிருந்து நடுவிரலின் நுனி வரை உள்ள நீள அளவு ஆகும். பண்டைத் தமிழர்கள் முழத்தை முழக்கோல் செய்து அளந்தனர் என்பது குறிப்பிடத்தக்கது. முழக்கோல்கள் சிறுகோல் (இரு முழம் நீளம் கொண்டது), பெருங்கோல் (எட்டு முழம் நீளம் கொண்டது) என்று இருவகையில் உள்ளன.

*ஈட்டி எட்டு முழம் பாயும் பணம் பாதாளம் மட்டும் பாயும்* என்ற தமிழ்ப் பழமொழியிலிருந்து பண்டைத் தமிழ் போர் வீரர்களுக்கு எட்டு முழம் நீளம் வரை ஈட்டி வீசப் பயிற்சிக் கொடுக்கப்பட்டிருக்கக்கூடும் எனச் சொல்லலாம். இன்னும் தமிழ் நாட்டுப் பண்பாட்டுடையான வெள்ளை வேட்டியில் எட்டு முழம் மற்றும் பத்து முழம் தான் உள்ளன. பிற துணிமணிகள் எல்லாம் உலகளாவிய அளவை முறைகளில் தான் தற்போது அளவெடுக்கப்படுகின்றன.

2 சாண் = 1 முழம் = {\displaystyle 1{\frac {3}{8}}} அடி (foot)

மேலும் பார்க்க
--------------

* சாண்

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2012-06-29 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2011-10-18 அன்று மூலம் பரணிடப்பட்டது. 2012-06-29 அன்று பார்க்கப்பட்டது.
**முஷ்டாக் அஹமது சர்கார்** (Mushtaq Ahmed Zargar) இந்தியாவின் சிறிநகரில் 1967 ஆம் ஆண்டு பிறந்தவர். இவர் அங்குள்ள *ஜூம்மா மசூதி*யில் வளந்தவர். தனது 17 ஆம் வயதில் இஸ்லாமியப் போராளிக்குழுக்களின் மீது ஆர்வம் ஏற்பட்டது. 1984 ஆம் ஆண்டு *ஜம்மு மற்றும் காஸ்மீர் விடுதலை முன்னணி*யில்(Jammu and Kashmir Liberation Front) உறுப்பினரானார். 1988 ஆம் ஆண்டு ஆகஸ்டு மாதம் பாகிஸ்தானுக்குச் சென்று பயிற்சி பெற்றார். பின்னர் 1989 ஆம் ஆண்டு மேல்மட்டப் பயிற்சிக்காக மீண்டும் பாகிஸ்தான் சென்றார். 189 ஆம் ஆண்டு இரண்டாம் கட்ட பயிற்சி முடிந்து இந்தியா திரும்பியதும் அவரது ஒரு யோசனை *ஜம்மு காஸ்மீர் விடுதலை முன்னணி*யில் நிராகரிக்கப்படுகிறது. எனவே அல்-உமர்-முஜாகிதீன் என்ற போராளிக் குழுவைத் தொடங்கினார். அதற்கு பாகிஸ்தான் நிதி உதவி அளித்தது. *முஷ்டாக் அஹமது சர்கார்* இந்திய அரசால் 1992 ஆம் ஆண்டு மே மாதம் 15 ஆம் தியதி காவல் படையினரால் கைது செய்யப்பட்டு சிறைச்சாலையில் அடைக்கப்பட்டார். ஆஃப்கான் தீவிரவாதிகள் ஐ.சி 814 விமானத்தை அதன் பயணிகளுடன் கடத்தி இவரை விடுவித்தனர். அதன் பின் அவர் பாகிஸ்தானில் உள்ளார்.

வெளி இணைப்புகள்
---------------

* அல்-உமர்-முஜாகிதீன்
* முஷ்டாக் அஹமது சர்கார்

மேற்கோள்கள்
-----------

1. ↑
**ஒரு பொருளின்** உருகுதன்மை என்பது வெப்பப்படுத்தும் போது உருகுதலுக்கு உள்ளாதலின் இலகுத்தன்மை அல்லது அப்பொருள் உருகுவதற்குத் தேவைப்படும் வெப்பத்தின் அளவு எனலாம். பற்றாசு போன்ற பற்றவைப்பில் பயன்படும் பொருள்கள் ஒப்பீட்டளவில் மிகக்குறைந்த வெப்பநிலையில் உருகும் தன்மை பெற்றவையாக இருப்பதால் இவை இரண்டு உலோகத்தன்மையுள்ள பொருள்களை ஒன்றோடு ஒன்று இணைப்பதற்குப் பயன்படுத்தப்படுகிறது. பற்றாசு போன்ற பொருள்கள் அது எந்த உலோகங்களை இணைப்பதற்காகப் பயன்படுத்தப்படுகிறதோ அவற்றை விட முன்னதாக உருகி விடுகிறது. மறுபுறத்தில், ஊது உலைகளின் உட்புறத்தில் உலை உள்பூச்சாகப் பயன்படுத்தப்படும் தீக்காப்பு செங்கற்கள் மிக அதிக வெப்பநிலையில் மட்டுமே உருகும் தன்மை உடையனவாக இருக்க வேண்டும். எனவே குறைந்த உருகுதன்மையைக் கொண்டிருக்கும். மிக அதிக வெப்பநிலையில் மட்டுமே உருகும் பொருட்கள் அனல் எதிர்ப்புப் பொருட்கள் என்று அழைக்கப்படுகின்றன.

அறிவியல் முறைகள்
----------------

சில கலவைகள் / பொருட்களின் உருகுந்தன்மையைக் கண்டறிய, 2 முறைகள் உள்ளன:

### வெப்ப சோதனை

உருகு தன்மையைத் தீர்மானிக்கப் பயன்படுத்தப்படும் பொதுவான சோதனை, மாறக்கூடிய வெப்ப மூலத்தைப் பயன்படுத்துவதும், தொடர்புடைய அளவுகளுடன் அதிகரிப்பதும் ஆகும்.

### சாம்பல் உருகுதன்மை சோதனை

நிலக்கரி பகுப்பாய்வின் பின்னணியில், நிலக்கரியின் எஞ்சிய நிலக்கரி சாம்பலின் உருகுதன்மை யைமதிப்புகள் பெரும்பாலும் குறிப்பிடப்படுகின்றன. ஒரு கூம்பு சாம்பல் மாதிரியின் வடிவியல் மாற்றங்களின் அடிப்படையில் அனுபவ முறையைப் பயன்படுத்தி மதிப்புகள் தீர்மானிக்கப்படுகின்றன. சாம்பலின் இணக்கத்தன்மையைக் கண்டிறிவது ஆர்வத்தைத தூண்டுவதாக உள்ளது, ஏனெனில் இது எரியும் போது உற்பத்தி செய்யப்படும் சாம்பற்கட்டி பொருளின் பண்புகளைத் தோராயமாக குறிக்கிறது.

குறிப்புகள்
-----------

1. ↑  Atkins, Tony; Escudier, Marcel (2013). *A dictionary of mechanical engineering* (1st ). Oxford: Oxford University Press. பன்னாட்டுத் தரப்புத்தக எண்:9780199587438.
2. ↑  Riley, John T. (2007). *Routine coal and coke analysis : collection, interpretation, and use of analytical data* (Online-Ausg. ). West Conshohocken, PA: ASTM International. பக். 61-64. பன்னாட்டுத் தரப்புத்தக எண்:978-0-8031-4515-3. .
உரால் மலைகளின் வரைபடம்
**உரால் மலைகள்** அல்லது **யூரல் மலைகள்** (*Ural Mountains*, ரஷ்ய மொழி:Ура́льские го́ры, *உரால்ஸ்கியே கோரி*) என்பன ரஷ்யாவின் வடக்கு மற்றும் தெற்கு பகுதிகளூடாக மேற்கு வரை பரந்திருக்கும் மலைத்தொடர் ஆகும். இவை ஐரோப்பாவையும் ஆசியாவையும் பிரிக்கும் மலைகள் எனவும் அறியப்படுகிறது.

புவியியல்
---------

உரால் மலைகளில் அமைந்துள்ள கொல்கெடான் கிராமம் (1912)
உரால் மலைகள் கசக்ஸ்தானின் வடக்கு எல்லையில் இருந்து 2,500 கிமீ தூரம் ஆர்க்டிக் பெருங்கடலின் கரை வரை படர்ந்துள்ளது. இதன் அதியுயர் புள்ளி நரோத்னயா மலை (1,895 மீ). வடக்கு உராலில் உள்ள வேர்ஜின் கோமி காடுகள் உலக பாரம்பரியக் களமாக யுனெஸ்கோவினால் அறிவிக்கப்பட்டுள்ளது. உரால் மலைகளின் 68 விழுக்காட்டு பகுதி ரஷ்யாவிலும், மீதியான 32 விழுக்காடு கசக்ஸ்தானிலும் அமைந்துள்ளது.

பெயர்க்காரணம்
-------------

உரால் என்பது உராலியப் பழங்குடிகளின் பெயரால் அழைக்கப்படுகிறது. இவர்கள் முன்னர் ஆசியாவின் வடக்குப் பகுதியில் வாழ்ந்தவர்கள். உராலியர்கள் பொதுவாக வேட்டையாடுபவர்கள். எனினும், இப்பகுதியின் வளக்குறைவினால் இவர்கள் ஆசியாவின் ஏனைய பகுதிகளுக்கு கட்டாயமாக இடம்பெயர நேரிட்டது.

மேற்கோள்கள்
-----------

1. ↑  உரால் மலைகள் - Peakbagger.com
2. ↑  "உரால் மலைகள் - என்கார்ட்டா". 2009-02-13 அன்று மூலம் பரணிடப்பட்டது. 2008-09-14 அன்று பார்க்கப்பட்டது. Unknown parameter `|=` ignored (உதவி)

வெளி இணைப்புகள்
---------------

* உரால் மலைகளின் ஐந்து பகுதிகள்
நிலையியலுராய்வுமானி
**உராய்வுமானி** (*tribometer*) என்பது உராய்வின் அளவுகளை, குறிப்பாக இரண்டு தொடர்புடைய பரப்புகளுக்கிடையேயான உராய்வுக் குணகம், உராய்வு விசை, தேய்மான அளவு, மற்றும் வளைவு அளவு ஆகியவற்றை அளவிடப் பயன்படும் ஒரு துணைக்கருவியாகும். இது 18 ஆம் நூற்றாண்டின் டச்சு அறிவியலாளர் பீட்டர் வான் முசன்புரூக் என்பவரால் கண்டுபிடிக்கப்பட்டது.

இது உராய்வுப்பரிசோதனைக்கருவி (*tribotester*) என்று பொதுவான பெயரால் குறிப்பிடப்பட்டுள்ளது. இக்கருவி மூலம் பரிசோதனைகள் செய்யவும், தேய்மானம், உராய்வு மற்றும் உயவு போன்ற உராய்வியலின் பாடங்களை உருவகப்படுத்தவும் பயன்படுத்தப்படுகிறது. இவை பெரும்பாலும் உற்பத்தியாளர்கள் தங்கள் தயாரிப்புகளின் நீண்டகால செயல்திறனைச் சோதித்து ஆய்வு செய்யவும் பயன்படுகிறது. எடுத்துக்காட்டாக, எலும்பியல் உட்பொருட்களை உற்பத்தி செய்யும் உற்பத்தியாளர்கள் உராய்வுப்பரிசோதனைக்கருவிக்கு கணிசமான தொகையை செலவழித்து மனித இடுப்பு மூட்டுகளில் ஏற்படும் இயக்கங்களையும், சக்திகளையும் துல்லியமாக கண்டறிகின்றனர்.

மேற்கோள்கள்
-----------

1. ↑  Historic scientific instruments in Denmark
2. ↑  Hutton, Charles A Mathematical and Philosophical Dictionary பரணிடப்பட்டது 2011-09-26 at the வந்தவழி இயந்திரம்

வெளி இணைப்புகள்
---------------

* பரணிடப்பட்டது 2017-06-22 at the வந்தவழி இயந்திரம்
* பரணிடப்பட்டது 2017-05-02 at the வந்தவழி இயந்திரம்
* - List of various types of tribometers
**உருகுவையின் இறப்பில்லா ஆட்டம்** (*Uruguayan Immortal*) என்று கருதப்படுவது 1943 ஆம் ஆண்டு உருகுவை சதுரங்க சாம்பியன் பட்டப் போட்டியில் பி. மோலினாரிக்கும் லூயிசு ரௌக்சு கேப்ரல் இருவருக்கும் இடையே நடைபெற்ற சதுரங்கப் போட்டியாகும். கேப்ரல் விளையாடிய அற்புதமான இணைப்பு நகர்வுகள் காலத்தால் அழியாத புகழ்பெற்ற இந்த ஆட்டத்தின் சிறப்பாகும். கேப்ரல் 1948 மற்றும் 1970 ஆகிய இரண்டு ஆண்டுகளில் உருகுவையின் சதுரங்க சாம்பியன் பட்டம் வென்றிருக்கிறார்.

கேப்ரலின் 33 ஆவது நகர்வுக்குப் பின்னர் அவர் இரண்டு யானைகளையும் இழந்திருந்தார். மற்றும் இவருடைய மற்ற மூன்று காய்களும் ஆபத்தில் சிக்கியிருந்தன. இருப்பினும் மோலினாரியால் அவருடைய ராசாவை காப்பாற்ற இயலாமல் போகிறது. 
பிரெட்டு ரீன்பெல்டு 1944 ஆம் ஆண்டு மே- சூன் மாத சதுரங்க செய்தி இதழில் பக்கங்கள் 11-12 இல் "இந்த ஆட்டம் இறப்பில்லா ஆட்டம் என்பதற்காக விதிக்கப்பட்டுள்ளது" என்று சுட்டிக்காட்டியுள்ளார் 

   


|  |  |
| --- | --- |
|  | இந்தக்கட்டுரை சதுரங்க நகர்த்தல்களை விளக்க இயற்கணித குறிமுறையை பயன்படுத்துகிறது. |

ஆட்டம்
------

 30.Bxf2. என்ற நகர்வுக்குப் பின்னர் நிலை. கருப்பு அடுத்த ஆறு நகர்வுகளில் வெற்றி. 

வெள்ளை:மோலினாரி  
 
கருப்பு:கேப்ரால்  

திறப்பு: செமி-சிலேவ் தற்காப்பு  

கலைக்களஞ்சியக் குறியீடு இ.சி.ஓ டி 48  

**1. d4 Nf6 2. Nf3 d5 3. c4 c6 4. Nc3 Nbd7 5. e3 e6 6. Bd3 dxc4 7. Bxc4 b5 8. Bd3 a6 9. 0-0 c5 10. b3 Bb7 11. Qe2 Qb6 12. Rd1 Be7 13. a4 b4 14. Nb1 Rc8 15. Nbd2 cxd4 16. Nc4 Qa7 17. Nxd4 0-0 18. Bd2 a5 19. Nb5 Qa8 20. Nbd6 Bxg2 21. Nxc8 Rxc8 22. Re1 Bf3 23. Qf1 Qd5 24. e4 Rxc4 25. bxc4 Qh5 26. Bf4 Ng4 27. Be2 Nde5 28. h3 Bc5 29. Bg3 Nxf2 30. Bxf2** (படம்) **30... Qg5+ 31. Kh2 Qf4+ 32. Bg3 Bg1+ 33. Qxg1 Ng4+ 0-1**.

மேற்கோள்கள்
-----------

1. ↑  Winter, Edward. "Chess Notes by Edward Winter: 5529. Uruguayan brilliancy". ChessHistory.com. 28 August 2011 அன்று பார்க்கப்பட்டது.
அதி வணக்கத்துக்குரிய **சபாபதி குலேந்திரன்** (*Sabapathy Kulendran*, 23 செப்டம்பர் 1900 – 14 பெப்ரவரி 1992) இலங்கைத் தமிழ்க் குருக்களும், தென்னிந்தியத் திருச்சபையின் யாழ்ப்பாண மறைமாவட்டத்தின் முதலாவது ஆயரும் ஆவார்.

ஆரம்ப வாழ்க்கை
--------------

குலேந்திரன் 1900 செப்டம்பர் 23 அன்று வழக்கறிஞர் சபாபதி என்பவருக்குப் பிறந்தார். குலேந்திரனின் சாம் சபாபதி யாழ்ப்பாண நகர முதல்வராக இருந்தவர். குலேந்திரன் யாழ்ப்பாணம் பரி யோவான் கல்லூரி, யாழ்ப்பாணக் கல்லூரி ஆகியவற்றில் கல்வி கற்றார். பின்னர் இலண்டன் பல்கலைக்கழகத்தின் இளங்கலைப் பட்டம் பெற்றார். பின்னர் இந்தியாவில் மேற்கு வங்கத்தில் உள்ள செரம்பூர் கல்லூரியில் இறையியலில் பட்டம் பெற்றார். 1934-ஆம் ஆண்டில் மதப்போதகராகத் திருநிலைப்படுத்தப்பட்டார்.

குலேந்திரன் யாழ்ம்மாணம் இளைஞர் காங்கிரசின் உறுப்பினராக இருந்து சேவையாற்றினார்.

குலேந்திரன் விசுவலிங்கம் என்பவரின் மகள் மதுரம் என்பவரைத் திருமணம் புரிந்தார். இவர்களுக்கு இரண்டு மகன்களும், ஒரு மகளும் உள்ளனர்.

பணி
---

குலேந்திரன் தென்னிந்தியத் திருச்சபையின் யாழ்ப்பாண மறைமாவட்டத்தின் 1வது ஆயராக 1947 ஆம் ஆண்டில் தேர்ந்தெடுக்கப்பட்டார். 1970 ஆம் ஆண்டில் இளைப்பாறினார்.

மறைவு
-----

இளைப்பாறிய பின்னர் வட்டுக்கோட்டையில் வாழ்ந்து வந்த குலேந்திரன் 1992 பெப்ரவரி 14 இல் இறந்தார்

மேற்கோள்கள்
-----------

1. 1 2 3 4 5 6 7 8 9  Arumugam, S. (1997). *Dictionary of Biography of the Tamils of Ceylon*. பக். 88. .
2. ↑  ராஜன் ஹூல் (1988). "Chapter 2: Some Milestones in the Development of Tamil Political Consciousness". *Broken Palmyra*. யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு. .
3. ↑  Rajasingham, K. T.. "Chapter 7: State Councils - elections and boycotts". *Sri Lanka: The Untold Story*. Archived from the original on 2009-06-24.. பார்த்த நாள்: 2016-09-06.
4. ↑  "JDCSI: Reminiscent reflections of an 11-year old". யாழ்ப்பாண மறைமாவட்டம் (தென்னிந்தியத் திருச்சபை). 2013-06-27 அன்று மூலம் பரணிடப்பட்டது. 2016-09-06 அன்று பார்க்கப்பட்டது.
சாண்டோ **எஸ். எஸ். கொக்கோ** (இறப்பு: 1944) தென்னிந்தியத் திரைப்பட நடிகர் ஆவார். 1930களிலும் 40களிலும் சாகசக் காட்சிகளில், வாள் சண்டை உட்பட சண்டைக் காட்சிகளிலும் நடித்த ஒரு பிரபலமான நகைச்சுவை நடிகர்.

எஸ். எஸ். கொக்கோவின் இயற்பெயர் பசுபலேட்டி சிறீராமுலு நாயுடு என்பதாகும். இவரது தாய்மொழி தெலுங்கு. ஆனாலும் தமிழ் உட்பட பல இந்திய மொழிகள் மட்டுமல்லாமல், பர்மிய, சீன, மலேசிய, சிங்கள மொழிகளும் இவருக்குத் தெரிந்திருந்தது. மௌனப் படங்கள் முதல் பின்னர் பேசும் படங்கள் வரை நடித்தவர். பி.ஆர்.லட்சுமிதேவியுடன் *டூஃபான் குயின்* என்ற இந்திப் படத்திலும் இவர் நடித்திருந்தார். நாடகங்களிலும் இவர் நடித்துள்ளார். இவரது நாடகக் குழு இலங்கைக்கும் சென்று நாடகங்களை நடத்தியுள்ளது.

இவர் நடித்த திரைப்படங்கள்
-------------------------

* மெட்ராஸ் மெயில் (1936)
* பக்கா ரௌடி (1937)
* மின்னல் கொடி (1937)
* மாணிக்கவாசகர் (1939, பாத்திரம்: காளிமுத்து)
* சந்திரகுப்த சாணக்யா (1940)
* சத்யவாணி (1940)
* சதி மகானந்தா (1940)
* துபான் குயின் (இந்தி, தமிழ், 1940)
* வனமோகினி (1941)
* மந்தாரவதி (1941)
* காலேஜ் குமாரி (1942)

இறுதிக் காலம்
-------------

எஸ். எஸ். கொக்கோ சென்னையில் மாம்பலம் பாண்டி பஜாரில் ஓர் அறையில் தனிமையில் வாழ்ந்து வந்தார். வறுமை, மது போன்றவற்றால் 1944-ஆம் ஆண்டில் மயிலாப்பூர் குளத்தங்கரை ஒன்றில் இவர் இறந்து கிடக்கக் காணப்பட்டார்.

மேற்கோள்கள்
-----------

1. ↑  திரையில் சிரித்து மறைவில் அழுத காமெடியன்கள்!
[*தொடர்பிழந்த இணைப்பு*], கலைமாமணி வாமனன்
2. 1 2 3  நட்சத்திரத் தேடல்கள் 35. அறந்தை நாராயணன், தினமணி கதிர், 7 ஏப்ரல் 1985
3. ↑  ஸ்டண்ட் சோமு வரலாறு
4. ↑  திருகோணமலைப் பிரதேச நாடக அரங்கப் பாரம்பரியம்
5. ↑  எம்.ஜி.ஆர் என்னை ‘ ஆண்டவரே’’ன்னு கூப்பிடுவார்’’ – சி.டி.ராஜகாந்தம்
[*தொடர்பிழந்த இணைப்பு*]
**காளி**  (Kaali) என்பது 2018 ஆண்டைய தமிழ்த் திரைப்படமாகும். இப்படத்தை கிருத்திகா உதயநிதி இயக்க, ஃபாத்திமா விஜய் ஆண்டனி தயாரிப்பில் உருவான தமிழ்த்திரைப்படம் ஆகும். படத்தில் விஜய் ஆண்டனி, அஞ்சலி, சுனைனா ஆகியோர் முதன்மைப்பாத்திரங்களில் நடித்துள்ளனர். இத்திரைப்படம் ரிச்சர்டு ம நாதனின் ஒளிப்பதிவிலும், விஜய் ஆண்டனியின் இசையிலும், லாரன்சு கிசோரின் படத்தொகுப்பிலும் வெளிவந்தது. இத்திரைப்படத்தின் படப்பிடிப்பு 2017 இல் தொடங்கியது.

நடிப்பு
-------

* விஜய் ஆண்டனி
* அஞ்சலி
* சுனைனா
* அம்ரிதா
* சில்பா மஞ்சுநாத்
* கால்வின்

படப்பணிகள்
----------

கிருத்திகா உதயநிதி 2013இல் இயக்கிய வணக்கம் சென்னை திரைப்படத்திற்குப் பிறகு இத்திரைப்படத்தினை இயக்குவதாக அறிவித்தார். மார்ச் 2017 இல் இரண்டு மாதங்களுக்குப்பிறகு விஜய் ஆண்டனி இத்திரைப்படத்தில் நடிக்கவும், தயாரிக்கவும், இசையமைக்கவும் ஒப்புக்கொண்டுள்ளார்; இப்படத்தினை ஒரு குடும்பப்படம் என இப்படத்தின் இயக்குநர் கிருத்திகா உதயநிதி அறிவித்தார்.அஞ்சலி, சுனைனா, அம்ரிதா, சில்பா மஞ்சுநாத் ஆகிய நான்கு நடிகைகள் இப்படத்தில் நடிக்க உள்ளனர்.

இசை
---

இத்திரைப்படத்திற்கு விஜய் ஆண்டனி இசையமைத்தார். பாடல்களை பாடலாசிரியர் விவேக் எழுதியுள்ளார்.

சான்றுகள்
---------

1. ↑  "Vijay Antony bags a project originally planned with Vijay". 7 March 2017.
2. ↑  "Kiruthiga Udhayanidhi Stalin on her next with Vijay Antony". 26 January 2017.
3. ↑  "Vijay Antony confirms 'Kaali' with Kiruthiga Udhayanidhi". 2017-04-01 அன்று மூலம் பரணிடப்பட்டது. 2018-02-26 அன்று பார்க்கப்பட்டது.
4. ↑  "A Rajini title for Kiruthiga, Vijay Antony's film - Times of India".

வெளி இணைப்புகள்
---------------

* இணையதள திரைப்பட தரவுத்தளத்தில் *காளி (2018 திரைப்படம்)*
சமூக தணிக்கை செயல்முறைகள்
அரசும், மக்களும் இணைந்து வளர்ச்சி திட்டங்களுக்கென வழங்கப்பட்டுள்ள நிதியானது முறையாக மக்களுக்கு சென்றடைந்து உள்ளதா என்று சரிபார்த்து மக்களிடமே அறிக்கையினை சமர்பித்தல் சமூகத் தணிக்கையாகும்.  மேலும் மக்களுக்கு சென்றடைய வேண்டிய திட்டத்தின் பயன்கள் அனைத்தும் முறையாக சென்றடைந்ததை கண்காணிப்பதற்கும், மக்களுக்கும் திட்டத்தினை செயல்படுத்துபவர்களுக்கும் இடையே உள்ள இடைவெளியை குறைப்பதற்கும் அரசின் அறிக்கையில் தெரிவிக்கப்பட்ட செலவினத் தொகைக்கும் வேறுபாட்டினைக் காண்பதற்கும் நேர்மையான, தூய்மையான மற்றும் முறைகேடற்ற நிர்வாகத்தை நடைமுறைப்படுத்துவதற்கு சமூகத் தணிக்கை கொண்டு வரப்பட்டது.

தமிழ்நாட்டில் சமூக தணிக்கைத் திட்டத்தின் கீழ் மகாத்மா காந்தி தேசிய ஊரக வேலை வாய்ப்புத் திட்டத்தில் குறைகள் மற்றும் புகார்கள் தெரிவிக்க கட்டணமில்லா தொலைபேசி எண் பயனர்களுக்கு தெரிவிக்கப்பட்டுள்ளது.

இவற்றையும் பார்க்கவும்
----------------------

* மகாத்மா காந்தி தேசிய ஊரக வேலை உறுதியளிப்புச் சட்டம்
* இந்தியாவின் பொருளாதாரம்
* இந்தியாவில் வறுமை

மேற்கோள்கள்
-----------

1. ↑  Aiyar, Yamini and Samji, Salimah, "Transparency and Accountability in NREGA – A Case Study of Andhra Pradesh பரணிடப்பட்டது 2013-10-29 at the வந்தவழி இயந்திரம்", *Accountability Initiative*, 1 February 2009, page 8.
2. ↑  மகாத்மா காந்தி தேசிய ஊரக வேலை உறுதித் திட்ட சமூகத் தணிக்கை தொடர்பான புகார்கள் அல்லது குறைகளை தெரிவித்திட தெரிவிக்க கட்டணமில்லா தொலைபேசி எண் - தமிழக அரசு அறிவிப்பு
**கூழங்கைத் தம்பிரான்** (இறப்பு: ஆகத்து 1795) ஒல்லாந்தர் கால இலங்கையில் யாழ்ப்பாணத்தில் கிபி 18ம் நூற்றாண்டில் வாழ்ந்த ஒரு சிற்றிலக்கியப் புலவர். இவர் தமிழ் இலக்கண இலக்கியங்களிலும் சித்தாந்த சாத்திரங்களிலும் மிக்க பாண்டித்திய முடையவர்.

வாழ்க்கைச் சரிதம்
-----------------

இவர் காஞ்சிபுரத்தில் பிறந்தவர். இயற்பெயர் கனகசபாபதி.திருப்பனந்தாள் மடத்திலிருந்தபோது, அம்மடாதிபதி தம்முடைய கண்டிகை களவு போயினமை காரணமாகச் சந்தேகங் கொண்டு அவரைச் சத்தியம் செய்யுமாறு கேட்க, அவர் உருக்கிய நெய்யிலே கையிடச்சொன்னாலுஞ் செய்வேனென்று கூறி, அவ்வாறு கூசாது கையிட்டுத் தன் சத்தியத்தை நாட்டி அதனாற் கை கூழையாகப் பெற்றவர் என்று கூறுவர்.

யாழ்ப்பாணம் வந்த இவருக்கு வண்ணார்பண்ணையில் இருந்தவரும் பிற்காலத்தில் வண்ணார்பண்ணைச் சிவன் கோவிலைக் கட்டுவித்தவருமான வைத்திலிங்கச் செட்டியாரின் தந்தை கோபாலச் செட்டியார் என்னும் வணிகர் நண்பராய் இருந்து பரிபாலித்து வந்தார். தம்பிரான் பவணந்தி முனிவர் இயற்றிய நன்னூலுக்கு விளக்கம் எழுதினார். போர்த்துக்கீச, ஒல்லாந்து மொழிகளையும் நன்கு கற்றறிந்து கொண்டார். யோசேப்பு புராணம் என்னும் காவியத்தை 21 காண்டத்தில் 1023 விருத்தத்தில் பாடி தமது நண்பரான பிலிப்பு தெ மெல்லோ பாதிரியாருக்கு அர்ப்பணம் செய்தார். பிற்காலத்தில் சுண்டிக்குளி சிவியா தெரு இவருக்கு உறைவிடமாய் இருந்தது.

இயற்றிய பிரபந்தங்கள்
--------------------

* *சித்திவிநாயகர் இரட்டைமணிமாலை*
* *நல்லைக் கலிவெண்பா*
* *தேவப்பிரசை திருக்கதை யோசேப்புப் புராணம்*
* *கூழங்கையர் வண்ணம்*
* *நன்னூற்காண்டிகையுரை*

மேற்கோள்கள்
-----------

1. ↑  John H. Martyn, *Notes on Jaffna*, American Ceylon Mission Press, தெல்லிப்பழை, இலங்கை, 1923, (2ம் பதிப்பு: 2003) பக். 8
2. 1 2 3  இரா. வை. கனகரத்தினம். "கூழங்கைத் தம்பிரான்: ஒரு மதிப்பீடு". பண்பாடு 1999.07. 29 மே 2016 அன்று பார்க்கப்பட்டது.
3. ↑  பாவலர் சரித்திர தீபகம், ஆணல்ட் சதாசிவம்பிள்ளை
**அகரம் சாஸ்தா புதுக்காவுடையார் கோயில்** தமிழ்நாட்டில் திருநெல்வேலி மாவட்டம், அகரம் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சாஸ்தா புதுக்காவுடையார் சன்னதியும், பேச்சியம்மன், வண்ணியராசா, கவுசுதம்பிரான், கண்ணியம்மாள், மாடன், மாடத்தி, ஒண்டிவீரப்பன், கருப்பசாமி, சின்னதம்பி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. மாசி மாதம் மகாசிவராத்திரி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
தோரண வாயில் மண்டபம். வாட்நகர்

  

**வாட்நகர்** அல்லது **வத்நகர்** (Vadnagar), இந்தியா, குஜராத் மாநிலத்தின், மெகசானா மாவட்டத்தில் உள்ள தொன்மையான நகரம் மற்றும் நகராட்சி மன்றமாகும். இது இந்தியப் பிரதமர் நரேந்திர மோடி பிறந்த நகரம்.

மக்கள் வகைப்பாடு
----------------

2001ஆம் ஆண்டு மக்கட்தொகை கணக்கெடுப்பின்படி, வாட் நகர மக்கள் தொகை 25,041 ஆகும். அதில் ஆண்கள் 51%; பெண்கள் 49% உள்ளனர். எழுத்தறிவு விகிதம் 65% ஆகும். ஆறு வயதிற்குட்பட்ட குழந்தைகள், வாட் நகர மொத்த மக்கட்தொகையில் 13%ஆக உள்ளனர்.

வரலாறு
------

மகாபாரத காலத்தில் வாட்நகரை ஆனர்த்தபூர் என்று கூறிப்பிடப்பட்டுள்ளது. குருச்சேத்திரப் போரில் வாட்நகரப் போர்வீரர்கள் பாண்டவர் மற்றும் கௌரவர் அணியில் இணைந்து போரிட்டனர்.
சமீபத்திய தொல்லியல் ஆய்வில், கி. பி. முதல் நூற்றாண்டிலேயே வாட்நகர், சமயம் மற்றும் கலைகளில் சிறந்து விளங்கி இருந்தது என அறியப்பட்டுள்ளது.

கி. மு. மூன்றாம் அல்லது நான்காம் நூற்றாண்டின் புத்தரின் சிலைகளும் ஒரு புத்த மடாலயமும் இந்நகரில் காணப்படுகிறது. இதனை சீன யாத்திரீகர் யுவான் சுவாங் தனது நூலில் குறிப்பிட்டுள்ளார்.

வாட்நகர் தொடருந்து நிலையம்
--------------------------

வாட்நகர் தொடருந்து நிலையம் இரண்டு நடைமேடைகளுடன் கூடியது. இத்தொடருந்து வழியாக நாள் ஒன்றிற்கு ஆறு தொடருந்துகள் செல்கிறது. சிறுவயதில் நரேந்திர மோடி இத்தொடருந்து நிலையத்தில் தேனீர் விற்றுக் கொண்டிருந்தார். இத்தொடருந்து நிலையத்தின் மேம்பாட்டிற்கு இந்திய அரசு எட்டு கோடி ரூபாய் ஒதுக்கியுள்ளது.

ஆன்மிகத் தலங்கள்
----------------

வாட்நகர் தொடருந்து நிலையத்திலிருந்து 40 கி மீ தொலைவில் புகழ் பெற்ற தரங்கா சமணர் கோயில் உள்ளது.

மேற்கோள்கள்
-----------

1. ↑
2. ↑   Census of India 2001: Data from the 2001 Census, including cities, villages and towns (Provisional)|accessdate=2008-11-01|publisher= Census Commission of India}}
3. ↑  "Lost city could be Gujarat's womb: Archaeologists". *The Times of India*. 4 September 2009.. பார்த்த நாள்: 20 August 2014.
4. ↑  Paul Jonh; Parth Shastri (13 September 2014). "Vadnagar on menu for Modi's b'day meet with Xi – TOI Mobile". *The Times of India Mobile Site*. 15 September 2014 அன்று பார்க்கப்பட்டது.
5. ↑  Wadnagar Railway Station
6. ↑  குஜராத்தில் நரேந்திர மோடி டீ விற்ற ரயில் நிலையம் ரூ.8 கோடியில் மாற்றி அமைப்பு
7. ↑   Railway station where PM Narendra Modi sold tea gets Rs 8 cr for facelift

வெளி இணைப்புகள்
---------------

* Vadnagar's second kirti toran re-established: News report on DeshGujarat.Com